Kohteen majoittaja Maria oli itse paikalla tullessamme ja toivotti meidät erittäin ystävällisesti tervetulleiksi. Maria on varsinainen majoittaja, Miguel avustaja, joka osaa paremmin englantia, Mariankin kanssa englannilla tulee toimeen.
Kohteen sijainti on mielestämme erittäin hyvä. Se on aivan lähellä Rossio-aukiota, josta kulkevat citytourbussit ja lentokenttäbussit sekä viereiseltä aukiolta metro. Toisaalta se on aivan "vanhan kaupungin" rajalla, esimerkiksi monet Fado-ravintolat ovat kävelymatkan päässä. Samalla lyhyellä kadulla on kaksi pikkukauppaa, joista saa perustarvikkeita, leipää, vihanneksia, juomia yms. Huoneistossa on ilmainen WiFi, jonka kantavuus "etäisempään" makuuhuoneeseen on heikko, mutta toimii.
Liikuntaongelmaiselle tämä on hankala paikka, koska matkalla esim. metrosta tai lentobussista on pitkät jyrkät portaat, taksilla kyllä pääsee ovelle asti.
Huoneiston avaimia oli vain yksi, tämä on porukassa iso puute, vaikka on pieni asia. Maria korjannee tilanteen!
Kokonaisuudessaan olemme erittäin tyytyväisiä majoituspaikkaamme, kiitos Maria!